Document ID: /roh_data/filtered/fineweb-2-filterrobots_roh.jsonl.gz/9515

Installaziun audiovisualaOrd registraziuns da video e da tun che sefatschentan en ina fuorma ni l’autra cun la persuna e cun l’ovra da Flurin Camathias realiseschan l’artista Annatina Dermont ed il videograf Roman Schmid ina installaziun.
Per las registraziuns selain ils dus vischins da Laax inspirar dallas lavurs – dalla prosa e lirica dil giubilar. L’egliada documentara dil videograf frunta sil lungatg abstract ed experimental dalla artista. Atmosfera vegn tschaffada en tun e maletg e presentada al public en ina installaziun audiovisuala.
L’installaziun envida da «star, tedlar e mirar».
La lavur vegn «installada» ella Cularta. Il public semova, sesa ni schai, en in spazi audiovisual.